สังคมข่าวหุ้น
*ดัชนีหุ้นไทยปิดตลาด 1,620.23 จุด ลดลง 30.41 จุด มูลค่าการซื้อขาย 64,186 ล้านบาท มีการปรับฐานตามตลาดต่างประเทศ ตอบรับจิตวิทยาเชิงลบจากสงครามการค้าระหว่างสหรัฐฯ-จีน รวมถึงการประท้วงที่ฮ่องกง แนวโน้มวันนี้ตลาดหุ้นไทยมีโอกาสผันผวนตามปัจจัยภายนอกประเทศ ประเมินกรอบแนวรับ 1,620-1,610 จุด แนวต้าน 1,640-1,650 จุด
13 ส.ค. 2562

เล็กเซียวหงส์
*ดัชนีหุ้นไทยปิดตลาด 1,620.23 จุด ลดลง 30.41 จุด มูลค่าการซื้อขาย 64,186 ล้านบาท มีการปรับฐานตามตลาดต่างประเทศ ตอบรับจิตวิทยาเชิงลบจากสงครามการค้าระหว่างสหรัฐฯ-จีน รวมถึงการประท้วงที่ฮ่องกง แนวโน้มวันนี้ตลาดหุ้นไทยมีโอกาสผันผวนตามปัจจัยภายนอกประเทศ ประเมินกรอบแนวรับ 1,620-1,610 จุด แนวต้าน 1,640-1,650 จุด
*NER วิ่งขานรับกำไร 167 ล้านบาท ดีกว่าที่ประเมินกันไว้ และหากมองอนาคต NER มีโอกาสเติบโตได้อย่างต่อเนื่อง จากออเดอร์ที่หลั่งไหลเข้ามา ประจวบเหมาะกับการเปิดโรงงานแห่งใหม่ จะทำให้ NER มีศักยภาพรองรับออเดอร์มากขึ้น นั่นหมายถึงกำไรที่จะเพิ่มขึ้นตามไปด้วย แต่ราคาหุ้นระยะสั้นต้องระวังแรงขายทำกำไรไว้ด้วย
*CPF งบไตรมาส 2/2562 โชว์กำไร 4,100 ล้านบาท แม้ลดลงเมื่อเทียบไตรมาส 2/2562 แต่ดีกว่าที่นักวิเคราะห์หลายสำนักประเมินว่ากำไรน่าจะต่ำกว่า 3,000 ล้านบาท ที่สำคัญตัวเลขกำไร CPF งวดนี้มีการตั้งสำรองตามพ.ร.บ.คุ้มครองแรงงานฉบับใหม่ 1,812 ล้านบาท นี่หากไม่รวมการตั้งสำรองฯ เท่ากับว่า CPF จะมีกำไร 5,900 ล้านบาท เลยทีเดียว..แบบนี้ช้าอยู่ใย “ซื้อ” สิครับ.!!
*BANPU งบออกมาไม่เอาถ่าน (หิน) เลย กำไรไตรมาส 2/2562 ลดเหลือแค่ 86 ล้านบาท จากเดิมเคยทำได้ 3,970 ล้านบาท ดูแล้วเทรนด์ธุรกิจมอมแมมของบ้านปู ดูมีปัญหาอย่างชัดเจน ต้องจับตาดูกันต่อว่า BANPU จะแสวงหาธุรกิจใหม่ ที่จะสร้างรายได้และกำไรเพิ่มขึ้นทดแทนธุรกิจถ่านหินที่ถดถอยอยู่ขณะนี้หรือไม่..แต่ที่แน่ ๆ ราคาหุ้นรูดลงกู่ไม่กลับซะแล้ว
*STPI เตรียมตัวออกของให้ดี ล่าสุดไตรมาส 2/2562 ขาดทุนสุทธิเพิ่มเป็น 218 ล้านบาท จากเดิมขาดทุน 57 ล้านบาท น่าสนใจละว่าหุ้น STPI ที่ถูกปลุกปั่นขึ้นมาก่อนหน้านี้ จะมีสภาพเป็นอย่างไร เอาเป็นว่า “ออกให้ทัน” ก็แล้วกัน
*BA เป็นอีกสายการบินปีกหัก.! งบไตรมาส 2/2562 ขาดทุนสุทธิ 694 ล้านบาท จากเคยขาดทุนแค่ 83 ล้านบาท โอ้ว.. “สงครามสายการบิน” ช่างดุเดือดเลือดพล่านจริง ๆ ขนาดว่า BA ดูดีสุดในสายการบินแล้วนะ..ท่าทาง “หุ้นสายการบินอาการน่าเป็นห่วง” จริง ๆ..ยิ่งเกิดปรากฏการณ์ปิดสนามบินฮ่องกง ยิ่งกระหน่ำซ้ำเติมเข้าไปอีก เอาเป็นว่าหุ้นสายการบินช่วงนี้ไม่น่าลงทุนเอาเสียเลย แม้ราคาปรับลดลงมาจนน่าลงทุนแล้วก็ตามที
*EGCO ไตรมาส 2/2562 พลิกจากขาดทุนมามีกำไร 3,948 ล้านบาท หลังไฟฟ้าลัดวงจรจนขาดทุน 2,360 ล้านบาท เมื่อช่วงเดียวกันปีก่อน เอาเป็นว่าหุ้นไฟฟ้าดูจะปลอดภัยมากสุดช่วงนี้
*PTT งบไตรมาส 2/62 ออกมาไม่ได้แย่มากนัก กำไร 25,938 ล้านบาท ลดลงเพียง 10% เทียบช่วงเดียวกันปีก่อนที่มีกำไร 30,000 ล้านบาท ถือว่าทำได้ดี แม้ลูก ๆ อย่าง TOP-PTTGC-IRPC กำไรลดลงฮวบฮาบก็ตาม
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น